kardosdrur/scandi-wiki huggingface dataset:
Frotté

Frotté er en type vævning, der bruges i industriel produktion af tekstiler. Det færdige tekstil bruges særligt til håndklæder, klude, badekåbe og lignende ting der skal kunne absorbere væske, eksempelvis efter et bad eller håndvask. Løkkerne som er centrale i denne væveteknik skabes ved dobbeltvævning. Frotté kan være skåret, det vil sige at løkkerne er klippet op for at få en fløjlslignende struktur. Normalt fremstilles frotté af bomuld.

Bomuldsfrotté er et bomuldstøj med frottéstruktur. Det har stor opsugningsevne og passer godt til badtekstiler.

Stretchfrotté er et elastisk bomuldstøj med frottéstruktur. Det fremstilles normalt af tyndere garn end bomuldsfrotté. Den bruges normalt i lagener. I 1970'erne var tøj i stretchfrotté også populært.

Vævede tekstiler
Christian Kracht

Christian Kracht (født 29. december 1966 i Saanen) er en forfatter, manuskriptforfatter og journalist fra Schweiz. Hans debutværk var Faserland (1995).

Værker oversat til dansk 
 1979 (tysk: 1979, 2001). Politisk Revy, 2004. 
 Imperium (tysk: Imperium, 2012). Rosenkilde & Bahnhof, 2013. 
 De døde (tysk: Die Toten, 2016). Gyldendal, 2018. 
 Eurotrash (tysk: Eurotrash, 2021). Oversat fra tysk af Madame Nielsen. Gads Forlag, 2022. ISBN 978-87-12-06755-9

Andre værker 
 Five Years (brevkorrespondance med David Woodard). Hannover: Wehrhahn Verlag, 2011.

Referencer

Eksterne henvisninger 
 Christian Kracht
 

Romanforfattere fra Schweiz
Tysksprogede forfattere
Journalister fra Schweiz
Badekåbe

En badekåbe er en kåbe i tykt, blødt stof, der benyttes før og efter et bad. De er primært fremstillet i frotté af bomuld og kan have forskellige mønstre og farver. Badekåber har ofte sjalskrave og et bælte til at binde om livet, for at lukke kåben, da den ikke har andre lukkeanordninger.

En badekåbe adskiller sig fra en morgenkåbe (slåbrok), ved at den bæres direkte på kroppen, mens en morgenkåbe bæres uden på andet tøj som en pyjamas.

Referencer 

Kåber
Badning
Lille Idas blomster (Der var engang...)

Lille Idas blomster  er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Stemmer 

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Sporveien

Sporveien AS (tidligere Kollektivtransportproduksjon AS) er et norsk aktieselskab ejet af Oslo kommune. Selskabet ejer og forvalter infrastrukturen for sporvejene og T-banen i Oslo, herunder stationer, tunneler og bygninger. Datterselskaberne Sporveien Trikken og Sporveien T-banen står for al drift med sporvogne og T-banetog, mens datterselskabet Unibuss kører en stor del af byens busser, alle tre på kontrakt med trafikselskabet Ruter. Sporveien ejer desuden selskaberne Bussanlegg og Sporveien Media.

Selskabet blev stiftet 1. juli 2006, da det daværende Oslo Sporveier blev delt i en driftsdel, Kollektivtrafikkproduksjon, og en administrationsdel, der i 2008 blev en del af Ruter. I 2013 skiftede Kollektivtrafikkproduksjon navn til Sporveien Oslo. Til daglig blev selskabet dog bare kaldt Sporveien, så som en forenkling skiftede selskabet navn til det 1. september 2017.

Eksterne henvisninger 
Officiel hjemmeside

Noter 

Oslos sporveje
Etableret i 2006
T-banen i Oslo
Trafikselskaber i Norge
Mads Schousboe Bødker

Mads Schousboe Bødker  (født 27. juli 1959) er en dansk alpin skiløber 
Mads Bødker er den eneste danske skiløber der har opnået World Cup point, dette skete første gang i Sankt Anton i 1983 hvor han blev nr. 10 i den alpine kombination. Anden gang var i 1988 i Bad Klein Kircheim til en 15. plads i alpin kombination.

Bedste VM placering var i 1982 med en 15. plads i kombinationsslalom hvilket gav en samlet 20. plads, hvilket stadig er det bedste danske VM resultat.
Mads Bødker vandt 25 senior-danmarksmesterskaber.

Mads Bødker Deltog ved vinter OL i 1984 i Sarajevo som Chef de Mission for Mexico. Mads Bødker er fra 2012 ansat i Dansk Cykel Union som landstræner for mountainbike. Han har vundet flere veteranmesterskaber i Mountainbike med et Verdensmesterskab i 2014 som det bedste.

Eksterne henvisninger 

Alpine skiløbere fra Danmark
Sepang International Circuit

Sepang International Circuit er et motorsportsanlæg ved byen Sepang i Selangor, Malaysia, ved Kuala Lumpur International Airport, omkring 45 kilometer syd for landets hovedstad Kuala Lumpur. På banen bliver der kørt forskellige løbsserier, med Malaysias Grand Prix i Formel 1-serien som den fornemmeste.

Historie 
Første spadestik til banen blev taget 1. november 1997, og 7. marts 1999 blev banen officielt indviet, da den var vært ved en afdeling af MotoGP World Championship. Den er designet af den tyske banearkitekt Hermann Tilke. 17. oktober samme år blev Malaysias Grand Prix i Formel 1-serien kørt på Sepang.

Der er plads til 80.000 tilskuere rundt om banen, som er 5,543 kilometer lang. Den anses for at være en af de mest moderne og publikumsvenlige motorsportsbaner i verden.

Vindere af Formel 1 på Sepang

Referencer

Eksterne henvisninger 

 Sepang International Circuits officielle hjemmeside
 Banehistorie på RacingCircuits.info

Formel 1-baner
Etableret i 1999
Motorsportsanlæg i Malaysia
Rondeshagen

Rondeshagen er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Klempau grænser mod øst til Elbe-Lübeck-Kanal og ligger omkring 12 km syd for Lübeck, og 6 km vest for Ratzeburger See.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Sierksrade

Sierksrade er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Sierksrade ligger ved B208 omkring 14 km syd for Lübeck, og 8 km vest for Ratzeburger See.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Gartneren og herskabet (Der var engang...)

Gartneren og herskabet er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005. Filmen bygger på H.C. Andersens eventyr Gartneren og herskabet.

Danske Stemmer:
 H.C. Andersen Henrik Koefoed
 Herre Thomas Mørk
 Frue Ditte Gråbøl
 Larsen Lasse Lunderskov
 Prinssesen Kaya Brüel
 Dreng Sofus Addington

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Marna Egholm

Marna Laila Vandsdal Egholm, kalder sig Marna Egholm (født 15. april 1981) er en færøsk atlet, som løber lang- og mellemdistanceløb for Køge Atletik og for den færøske klub Bragdið og Færøernes landshold i atletik til Island Games. Hun har tidligere løbet for Sparta Atletik. Hun er Færøernes hidtil bedste løber og har sat flere færøske rekorder og gjort sig gældende både på Færøerne, i Danmark og andre lande. Hun blev danmarksmester i marathon den 2. oktober 2016, nummer fem af alle kvinderne. Hun blev nummer 20 ved Berlin Marathon 2014 og nummer 36 ved samme løb året efter, dog med en bedre tid end året før, begge gange satte hun ny færøsk rekord, og var også den bedste kvindelige løber, der løb for en dansk klub. Ved Island Games 2015 vandt hun en sølv og to bronze medaljer for Færøerne.

Den færøske løber og redaktør for Færøsk Atletiks hjemmeside, Hallur Holm, vurderede i oktober 2015, at Marna var Færøernes næstbedste sportsperson, næst efter svømmeren Pál Joensen.

Baggrund 
Marna Egholm kommer fra Færøerne, men har de senere år boet først i England og derefter i Danmark, i København, hvor hun bor med sin mand og deres søn. Hun er uddannet cand. merc. aud. men har siden 2014 studeret theologi.

Hun startede med at løbe til konkurrencer i 2014. Hun har tidligere roet færøsk kaproning i bådene Hvessingur og Jarnbardur. Hun vandt det færøske mesterskab med Jarnbardur i 2007.

Karriere

Island Games 2017 på Gotland 
 Sølv i 10.000 meter, i tiden 36:30,99.

Danmarksmester i marathon i 2016 
Marna Egholm blev nummer fem af kvinderne til HCA Marathon 2016 i Odense den 1. oktober 2016. De første fire kvinder kom fra Etiopien og Kenya. Egholm var den forrest blandt de danske kvinder og blev derved danmarksmester. Hun løb i tiden 2:46.36, som var ny færøsk rekord.

Copenhagen Half Marathon 2016 
 Sølv i halvmarathon, næstbedste tid af alle kvinderne med tiden 1:17,38

Berlin Marathon 2015 
Nr. 36 av 10.000 kvinder med tiden 2 timer, 43 minutter og 15 sekund, som var ny færøsk rekord. Hun fik 1000 IAAF-point, som var det højeste nogen færing nogensinde har fået i nogen sportsgren indenfor atletik overhovedet.

DM 2015 i Århus 
Nr. 6 til DM (nr. 7 af alle kvinderne) í 5.000 meter løb med tiden 17.26,13, som var ny færøsk rekord. Den gamle rekord var sat af Valborg Heinesen.

Island Games 2015 på Jersey 
 Sølv i 10.000 meter, kvinder med tiden 36.48,25, som var ny færøsk rekord
 Bronze i 5.000 meter, kvinder
 Bronze i halvt marathon, hold kvinder

FM i halvt marathon 2015 i Klaksvík 
 Guld i halvt marathon, kvinder med tiden 1.19.53
 Nr. 2 af alle (mænd og kvinder)

Halvt marathon i Berlin 2015 
Nr. 15 af alle, nr. 2 i hendes aldersgruppe 30-34 år, hun satte ny færøsk rekord med tiden 1.19.14 timer

Berlin Marathon 2014 
Nr. 20 blandt kvinderne med tiden 02:52:00, den hugtigste af kvinderne, der løb for en dansk klub.

Referencer 

Atleter fra Færøerne
Atleter fra Sparta Atletik
Mellemdistanceløbere fra Færøerne
Mellemdistanceløbere fra Danmark
Langdistanceløbere fra Færøerne
Langdistanceløbere fra Danmark
Roere fra Færøerne
Nørre Allé (flertydig)

Nørre Allé er et gadenavn, der findes i flere byer:

 Nørre Allé – i København
 Nørre Allé (Aarhus) – i Aarhus
Nørre Allé (Aarhus)

Nørre Allé er navnet på en gade i Aarhus, der går fra Vesterbro Torv til Borgporten, hvor gaden fortsætter til Nørrebrogade under navnet Nørregade.

Historie 
Oprindeligt var der uden for byen en sti på en del af strækningen, der nu udgøres af Nørre Allé. I 1820 blev der anlagt en allé langs stien, som kunne bruges til promenade. I 1874 var byen vokset så meget, at byrådet besluttede at ophøje strækningen fra Munkeporten til Paradisgade til en vej under det nuværende navn, selv om den allerede fire år tidligere var blevet en egentlig vej. Samtidig blev det vedtaget at anlægge gadebelysning ved vejen.

Efterhånden som gaden blev mere bebygget, kom allétræerne til at være i vejen, og de blev derfor fældet. På nordsiden af vejen lå der primært villaer med haver, hvor der også var træer, og de var med til at bevare allépræget i mange år.

I Nørre Allé 23 var der i en årrække religiøs aktivitet, idet Apostolsk Kirke blev anlagt i 1886 og fungerede som kirke til 2008. I nr. 23 C lå i mange år Indre Missions missionshus "Carmel". Lige ved siden af (på den anden side af Klosterport) lå i en periode privatskolen Elise Smiths Skole.

Galleri

Eksterne henvisninger 

Gader i Aarhus
Kreutzersonaten

Kreutzersonaten (russisk: Крейцерова соната) er en kort roman af Lev Tolstoj, som er opkaldt efter Beethovens komposition af samme navn. Romanen udkom i 1891 og blev straks censureret af de russiske myndigheder. Den vakte stor debat i samtiden på grund af Tolstojs kompromisløse kritik af seksualmoralen i og uden for ægteskabet.

Romanens hovedperson er en midaldrende mand, der fortæller om sit ægteskabelige helvede, der mundede ud i et jalousidrab på hustruen. Han er netop blevet frifundet for mordet, og i løbet af sin fortælling gør han sig tanker om seksuel frihed, cølibat, kærlighed og samliv i ægteskabet. Der argumenteres for seksuel afholdenhed, og romanen indeholder samtidig en lidenskabelig og bidende kritik af dobbeltmoral og hykleri.

I 2. udgave af romanen tilføjede Tolstoj et efterskrift, hvor han præciserer sin intention med romanen.

Eksterne kilder og henvisninger 

Romaner fra Rusland
Ibererblåskade

Ibererblåskade () er en kragefugl, der lever på den Iberiske Halvø.

Kilder 
 Avibase - the world bird database

Eksterne henvisninger 

Spaniens fugle
Kragefugle
Blåskade

Blåskade (Cyanopica cyanus) er en kragefugl, der lever i det østlige Asien.

Noter 
  Netfugl.dk 
  Avibase - the world bird database

Kragefugle
Fugle fra Østasien
Baku City Circuit

Baku City Circuit () er en gade motorsportsbane i Aserbajdsjans hovedstad Baku. Den blev første gang brugt i juni 2016, da der blandt andet blev kørt et Formel 1 Grand Prix.

Historie 
I december 2013 offentliggjorde Formula One Group-chefen Bernie Ecclestone, at der fra 2016-sæsonen skulle køres et gadeløb i Baku. Selvom Aserbajdsjan ligger i Sydvestasien, vil det blive det Europæiske Grand Prix som skulle afholdes her. Grand Prix'et blev i årene 2008-2012 kørt i spanske Valencia, og fra 1984 til 2007 på Nürburgring i Tyskland. Fra  vil løbet blive afholdt som Aserbajdsjans Grand Prix.

Den tyske banearkitekt Hermann Tilke offentliggjorde i oktober 2014 banens rute, som går rundt om Nationalparken i centrum af Baku, og bliver 6,006 km lang med 12 venstresving og otte til højre.

Vindere af Formel 1 i Baku

Referencer

Eksterne henvisninger 

 Baku City Circuits officielle hjemmeside

Formel 1-baner
Motorsportsanlæg i Aserbajdsjan
Etableret i 2016
Idrætsanlæg i Baku
Edward Chaytor

Generalmajor Sir Edward Walter Clervaux Chaytor KCMG KCVO CB (født 21. juni 1868, død 15. juni 1939) var fåreavler, officer i Boerkrigen og general for newzealandske tropper i 1. Verdenskrig.

Tidlige år 
Chaytor blev føst i Motueka, New Zealand. Han var søn af John Clervaux Chaytor og hans kone Emma, datter af Edward Fearon. Hans oldefar på faderens side var industrimanden og politikeren Sir William Chaytor, 1st Baronet. Han blev uddannet på Nelson College fra 1880 til 1884, og var herefter fåreavler ved Spring Creek nær Blenheim.

Militær karriere 
I Boerkrigen var Chaytor kaptajn i 3. newzealandske kontingent og oberstløjtnant i 8. newzealandske kontingent. Efter boerkrigen blev Chaytor professionel officer i den newzealandske hær. Under 1. verdenskrig var han i den newzealandske ekspeditionsstyrke ved Gallipoli og i Egypten. I slutningen af 1915 fik han overdraget kommandoen over den newzealandske beredne riffel brigade, som var en del af den egyptiske ekspeditionsstyrke og snart efter blev han forfremmet til brigfadegeneral. I 1916 før Slaget ved Romani rekognoscerede han personligt de osmanniske stillinger fra et fly.

I 1917 overtog Chaytor kommandoen over den beredne australske og newzealandske division og blev forfremmet til generalmajor. Da han tog del i angrebet på  Rafah ignorerede han Chetwode's ordre om tilbagetrækning og erobrede byens vigtigste forsvarsstilling. I 1918 erobrede Chaytors styrke Amman i Jordan og tog tusindvis af fanger.

Senere år 
Chaytor blev udpeget til kommandant for de newzealandske mililtærstyrker i 1919 og i denne rolle førte han tilsyn med en stor reorganisering af reserven. I forbindelse med Prinsen af Wales besøg i Australien og New Zealand blev han udnævnt til Knight Commander of the Royal Victorian Order i 1920. Han tog sin afsked fra militæret i 1924, og blev afløst af generalmajor Charles Melvill. Han boede i London indtil sin død den 15. juni 1939.

Han giftede sig med Louisa Jane Collins, datter af Charles Sweeney Collins, den 17. oktober 1898. Sammen fik de tre børn. Hans datter Katherine giftede sig med Sir Robert Gooch, 11th Baronet.

Henvisninger 
 Fiery Ted: Anzac Commander by Michael Smith (2008, Christchurch NZ)

Eksterne kilder 
 1914 foto af stab og højtstående officerer i New Zealand and Australian Division i Egypten 
 

Generaler fra New Zealand
Sandheden om Harry Quebert-sagen

Sandheden om Harry Quebert-sagen (La Vérité sur l’Affaire Harry Quebert) er en roman skrevet af den schweiziske forfatter Joël Dicker. Den blev publiceret den 19. september 2012. 

Litteratur i 2012
Krimier
Fransksprogede bøger
Battlefield Online

Battlefield Online er et gratis online first-person shooter udviklet af Neowiz Games, Electronic Arts og DICE og distribueret af Neowiz Games. Det er en  genindspilning af Battlefield 2. Dens spilmotor er Battlefield 2142s modificeret Refractor Engine 2 med grafiske forbedringer i forhold til Battlefield 2. Det blev udviklet i Sydkorea med tilsyn fra licensindehaver Electronic Arts. Efter at have startet sin anden betatest, Battlefield Online i modsætning til Battlefield 2 kan håndter op til 100 spillere i en bane samtidig. Den åbne beta af spillet blev frigjort den 30. marts 2010.

Referencer

Eksterne henvisninger 
 Battlefield Online Officiel webside 

Online

Computerspil fra 2010
Actionspil
Botho Strauß

Botho Strauß (født 2. december 1944 i Naumburg) er en tysk forfatter af romaner, skuespil og essays.

I 1993 udsendte han essayet Tiltagende bukkesang () i Der Spiegel, der vakte stor opsigt i Tyskland på grund af Strauß' undsigelse af moderniteten, fremskridtsoptimismen og "oplysningshovmodet", som if. Strauß er udtryk for en samfundsmæssig tragedie, der er dømt til undergang. "Bukkesang" er en ordret oversættelse af det græske ord tragedie, τραγῳδία. En dansk oversættelse af teksten er udkommet i tidsskriftet Nomos.

Strauß, der lever i selvvalgt "eksil" på landet, fulgte i 2013 sin modernitetskritik op med essayet Plurimi-faktoren. Bemærkninger om outsideren.

Udvalgte værker oversat til dansk 
 Tilegnelsen. En fortælling (tysk: Die Widmung, 1977). Oversat af Anneli Høier og Per Øhrgaard. Rosinante, 1982. 
 Kalldewey farce (tysk: Kalldewey Farce, 1981). Oversat af Niels Barfoed. Rosinante, 1983. 
 Par, passerende (tysk: Paare, Passanten, 1981). Oversat af Anneli Høier og Per Øhrgaard. Rosinante, 1983. 
 Den unge mand (tysk: Der junge Mann, 1984). Oversat af Anneli Høier og Per Øhrgaard. Rosinante, 1986. 
 Leve sløve lyve (tysk: Wohnen Dämmern Lügen, 1994). Oversat af Annegret Friedrichsen og Britta Lehfeldt. Munksgaard/Rosinante, 1996.

Referencer

Litteratur 
 Anders Ehlers Dam: "Den primære verden. Botho Strauß" i Morten Dyssel Mortensen og Niklas Olsen (red.): Tyske intellektuelle i det 20. århundrede. Gyldendal, 2005; s. 306-322. 

Romanforfattere fra Tyskland
Dramatikere fra Tyskland
Essayister fra Tyskland
Tysksprogede forfattere
Personer fra Sachsen-Anhalt
Venus' smilehuller

Venus' smilehuller er det uformelle navn på nogle mindre fordybninger nederst på en kvindes ryg kaldet lumbal columna, som nogle mennesker giver æstetisk og erotisk værdi; de er opkaldt efter gudinden Venus.

Anatomi
Hjulby Kirke

Hjulby Kirke er en kirke, der ligger i landsbyen Hjulby vest for Nyborg.

Den nuværende kirkebygning er opført i 1882 af arkitekt Frederik Vilhelm Tvede, der også bl.a. var leder af restaureringen af Nyborg Vor Frue Kirke i 1870 og byggeriet af Nyborg Rådhus. En tidligere kirke i sognet blev nedrevet i 1555.

Noter

Eksterne henvisninger 

 Nationalmuseet, Danmarks Kirker: Hjulby Kirke
 Hjulby Kirke hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Vilhelm Tvede
Henrik Fisker (designer)

Henrik Fisker (født 10. august 1963) er en dansk entreprenør og bildesigner, og grundlægger samt formand for Fisker Automotive. Han har boet og arbejdet i Tyskland, London og det sydlige Californien. Fisker læste på Californiens Art Center College of Design, hvor han blev færdig i 1989. Han har siden arbejdet som bildesigner for både Aston Martin og BMW, hvorefter han har startet sit eget bilfirma. Blandt hans bedst kendte kreationer er Aston Martin DB9, Aston Martin V8 Vantage, Fisker Karma og BMW Z8, Viking Motorcycle, Fisker Galpin Rocket, Destino V8 og Force 1 V10. Fisker leverede sin første elbil i 2023, til en kunde i Danmark.

Referencer

Eksterne henvisninger 
 Henrik Fisker
 Fisker Coachbuild
 Henrik Fisker on automotive design part 1 
 Henrik Fisker on automotive design part 2 
 Henrik Fisker on automotive design part 3 
 BMW Designers An overview of automotive designers working for BMW.

Designere fra Danmark
Henrik Fisker

Henrik Fisker kan henvise til flere artikler

 Henrik Fisker (designer) (født 1963) - dansk bildesigner
 Henrik Fisker (søofficer) (1720-1797) - dansk søofficer
 Lorentz Henrik Fisker (1753-1819) - dansk søofficer
Amt Breitenfelde

Amt Breitenfelde er et amt i det nordlige Tyskland, beliggende i Kreis Herzogtum Lauenburg i delstaten Slesvig-Holsten. Administrationen ligger i byen Mölln, som de siden 1. januar 2007 har haft et Verwaltungsgemeinschaft med. I kommunen Breitenfelde er der et kontor med borgersevice.

Kommuner i amtet

Historie 
Amtsbezirk Breitenfelde opstod i 1889 under den preussiske regering. Det er det ældste amt i Lauenburg. I 1948 omfattede amtet 10 kommuner. Ved nedlæggelsen af Amt Gudow-Sterley 1. januar 2007 indtrådte kommunerne Grambek og Lehmrade i Amt Breitenfelde. Kommunen Tramm, der indtil da hørte under amtet skiftede samtidig til Amt Büchen.

Eksterne kilder/henvisninger 
 Amt Breitenfelde

Breitenfelde
Rosmersholm

Rosmersholm er et skuespil af Henrik Ibsen. Det blev udgivet af Gyldendal i København i 1886. Af mange kritikere regnes Rosmersholm som Ibsens mesterværk. Rosmersholm er blevet beskrevet som et af Ibsens mest komplekse og tvetydige skuespil. Det indeholder både psykologiske og politiske aspekter, og er et skæbnedrama, der ender i undergangen. Skuespillet foregår på Rosmersholm, der beskrives som «en gammel herregård i omegnen af en liden fjordby i det vestlige Norge», og der bebos af den aristokratiske forhenværende præst Johannes Rosmer og hans samleverske Rebekka West.

Kilder

Literatur 

 Originaludgaven

Henrik Ibsen
Skuespil fra Norge
Skuespil fra 1886